SET พลิกปิดลบ 12 จุด รับแรงขายหุ้นบิ๊กแคป พรุ่งนี้เสี่ยงลงต่อ แนวรับ 1,630
SET พลิกปิดลบ 12 จุด รับแรงเทขายทำกำไรหุ้นบิ๊กแคป โดยเฉพาะกลุ่มแบงก์ พลังงาน และบรรจุภัณฑ์ หลังเข้าโซน Overbought คาดพรุ่งนี้ตลาดฯลงต่อ ให้แนวรับแรก 1,630 จุด ถัดไป 1,615 จุด และแนวต้าน 1,645 จุด
7 ก.ย. 2564

นายกิจพณ ไพรไพศาลกิจ ผู้อำนวยการฝ่ายวิเคราะห์และนักกลยุทธ์ บล.ยูโอบี เคย์เฮียน (ประเทศไทย) กล่าวว่า ตลาดหุ้นไทยวันนี้ปรับลงแรงช่วงท้ายตลาด เป็นผลมาจากแรงขายทำกำไรหุ้นขนาดใหญ่ โดยเฉพาะกลุ่มแบงก์ พลังงาน และบรรจุภัณฑ์ หลังจากปรับตัวขึ้นมาต่อเนื่องในช่วงที่ผ่านมาจนเข้าไปอยู่ในโซน Overbought
อย่างไรก็ตามมองว่าภาพรวม Sentiment การลงทุนยังคงดี โดยแนะนำกลยุทธ์เลือกลงทุนหุ้นรายตัวในกลุ่มหุ้นขนาดกลางและหุ้นขนาดเล็ก
สำหรับแนวโน้มการลงทุนในวันพรุ่งนี้ (8 ก.ย.) นายกิจพณ กล่าวว่า ตลาดฯยังคงมีโอกาสปรับตัวลดลงต่อเนื่องจากวันนี้ โดยได้รับแรงกดดันจากการขายทำกำไรหุ้นรายตัว โดยให้แนวรับแรกที่ 1,630 จุด และแนวรับถัดไปที่ 1,615 จุด พร้อมให้แนวต้านที่ 1,645 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
GULF มูลค่าการซื้อขาย 4,443.89 ล้านบาท ปิดที่ 42.00 บาท เพิ่มขึ้น 0.25 บาท
ADVANC มูลค่าการซื้อขาย 4,032.23 ล้านบาท ปิดที่ 197.50 บาท เพิ่มขึ้น 6.00 บาท
CPALL มูลค่าการซื้อขาย 3,469.88 ล้านบาท ปิดที่ 63.25 บาท เพิ่มขึ้น 0.75 บาท
KBANK มูลค่าการซื้อขาย 3,098.76 ล้านบาท ปิดที่ 118.50 บาท ลดลง 3.50 บาท
PTT มูลค่าการซื้อขาย 2,844.57 ล้านบาท ปิดที่ 37.50 บาท ลดลง 0.50 บาท
 
 